|  |
| --- |
| Jens Chr. Brædder  Sakskøbingvej 15  4880 Nysted  CVR nr. 15379782 |

# Tilladelse til opførelse af kornlager på Vestermark 17

Guldborgsund Kommune har den 27. maj 2020 modtaget ansøgning om opførelse af en hal til korntørring samt brovægt på Vestermark 17, 4891 Toreby L. Ansøgningen er indkommet via husdyrgodkendelse.dk og har skema nr. 219632.

**Afgørelse**

Guldborgsund Kommune vurderer, at den ønskede hal, samt brovægt kan opføres på Vestermark 17, uden at det udløser krav om miljøtilladelse efter § 16 b i husdyrbrugloven[[1]](#footnote-1).

Afgørelsen annonceres d.d. på Miljøstyrelsens hjemmeside for digital miljøadministration: DMA.mst.

Er afgørelsen ikke udnyttet inden 6 år fra annonceringsdatoen bortfalder den.

Afgørelsen er truffet på baggrund af nedenstående vurderinger.

**Vurdering**

I henhold til § 10 i husdyrgodkendelsesbekendtgørelsen[[2]](#footnote-2) kan kornlagre opføres på husdyrbrug uden forudgående miljøgodkendelse eller tilladelse, men udelukkende efter anmeldelse. Der er dog en række betingelser, der skal være overholdt, for at kornlagre kan opføres udelukkende efter anmeldelse. I det følgende gennemgås betingelserne. Brovægten vurderes ikke at kunne udløse krav om miljøgodkendelse/-tilladelse, og denne indgår dermed ikke i de følgende vurderinger.

**Kornlageret skal være erhvervsmæssig nødvendig for driften af ejendommen**.

Det vil sige kornlageret skal være til foderopbevaring til ejendommens eget husdyrhold og/eller til opbevaring af korn dyrket på ejendommens jordtilliggender. Ansøger

har oplyst følgende om den erhvervsmæssige nødvendighed af kornlageret:

*Kornlageret er erhvervsmæssig nødvendig, da der på landbrugsbedriften årligt produceres og indkøbes 1300 ton korn, som skal tørres inden det bruges til svinefoder på bedriftens ejendomme med husdyrbrug.*

Guldborgsund Kommune har derfor vurderet, at kornlageret er til eget brug og dermed erhvervsmæssig nødvendig for driften af ejendommen.

**Kornlageret skal opføres i umiddelbar tilknytning til ejendommens hidtidige bebyggelsesarealer.**

Kornlageret ønskes opført i umiddelbar tilknytning til eksisterende beboelse og eksisterende gyllebeholder. Kornlageret er placeret mindre end 20 m fra de nævnte eksisterende bygninger. Kornlageret placeres dermed i umiddelbar tilknytning til hidtidige bebyggelsesarealer. Placeringen er vist på bilag 1.

**Kornlageret skal opføres min. 50 meter fra byzone, sommerhusområder og lokalplanlagte boligområder o.l.**

Fra kornlageret bliver der over 1,5 km til henholdsvis nærmeste byzone, nærmeste sommerhusområde og nærmeste lokalplanområde.

**Kornlageret skal opføres min. 50 meter fra nabobeboelse.**

Der er ca. 190 meter til nærmeste nabobeboelse.

**Der må ikke ske terrænregulering på mere end 1 meter**

Den nye kornlager ønskes opført på fladt terræn og i samme niveau som de omliggende bygninger. Det er således ikke behov for terrænregulering.

**Kornlageret må max være 12,5 meter høj, dog op til 20 meter i særlige tilfælde.**

Den nye kornlager bliver 12,429 meter høj, hvilke er under de 12,5 meter, der er tilladt.

**Kornlageret må ikke påvirke særlige kulturhistoriske, geologiske eller landskabelige værdier.**

Vestermark 17, hvor kornlageret ønskes opført, ligger inden det geologiske interesseområde Fllintinge Ådal. Bedriften Vestermark 17 ligger dog uden for selve ådalen og i et fladt opdyrket område. Vestermark 17 ligger ligeledes inden for værdifuldt kulturmiljø, dog med mere end 300 m til nærmeste bevaringsværdige bygning.

Opførelse af et kornlager ved siden af to eksisterende bygninger og indenfor 50 m fra en stor stald og et mindre maskinhus vurderes ikke, at være i strid med hensynet til de geologiske eller kulturhistoriske værdier.

Det ønskede kornlager ligger uden for bevaringsværdige landskaber.

Samlet er der Guldborgsund Kommunes vurdering, at opførelsen af kornlageret ikke har nogen væsentlig negativ påvirkning på bevaringsværdierne ud fra ovenstående beskrivelse.

**Samlet vurdering**

Samlet er det vurderet, at kornlagerets anvendelse, dimensioner og placering overholder alle kravene for at kunne opføres uden krav om miljøgodkendelse/-tilladelse.

**Andre tilladelser**

Inden opførelse af kornlageret skal der foretages byggeanmeldelse og anmeldelse om brandteknisk byggesagsbehandling.

**Høring**

Det er Guldborgsund Kommunes vurdering, at det planlagte kornlager ikke vil give anledning til øgede nabogener, og dermed er af underordnet betydning for naboerne. Guldborgsund Kommune har derfor jf. § 56, stk. 2 i husdyrbrugloven vurderet, at der ikke er behov for at gennemføre yderligere nabohøring i den aktuelle sag.

**Klagevejledning**

Afgørelsen kan påklages til Miljø- og Fødevareklagenævnet.

Hvis der indgives klage over afgørelsen fra anden side, vil du og din konsulent blive orienteret herom.

Klagefrist

Klagefristen er 4 uger fra den dag, afgørelsen er meddelt ansøger og offentliggjort på DMA (Digital MiljøAdministration) link: <https://dma.mst.dk/>. Ved offentlig bekendtgørelse regnes fristen altid fra bekendtgørelsen.

En eventuel klage skal være korrekt indgivet via Klageportalen og tilgængelig for Guldborgsund kommune i Klageportalen senest den 2. juli 2020.

Hvem kan klage

Afgørelser kan påklages af ansøger, klageberettigede myndigheder og organisationer samt enhver, der har en væsentlig individuel interesse i sagens udfald jf. husdyrbruglovens §§ 84-87.

Hvordan klager man

Klage skal ske ved brug af digital selvbetjening til Miljø- og Fødevareklagenævnet via Klageportalen på ét af følgende links <https://naevneneshus.dk/start-din-klage/miljoe-og-foedevareklagenaevnet>, <https://www.borger.dk/> eller <https://indberet.virk.dk/>. Søg efter ”Klageportal” ved brug af de to sidstnævnte links. Endvidere skal efterfølgende kommunikation om klagesagen ske via Klageportalen.

Klagen sendes gennem Klageportalen automatisk til den myndighed, der har truffet afgørelsen.

Miljø- og Fødevareklagenævnet skal som udgangspunkt afviser en klage, der ikke er indgivet via digital selvbetjening på Klageportalen. Nævnet kan dog undlade at afvise en klage, hvis der er særlige forhold, der berettiger fritagelse for brug af digital Klageportal.

Hvis du ønsker, at blive fritaget for at bruge Klageportalen, skal du sende en begrundet anmodning til Guldborgsund Kommune, på mail: teknik@guldborgsund.dk, telefon 5473 1000 eller ved at sende et brev til Guldborgsund Kommune, Center for teknik og Miljø, Parkvej 37, 4800 Nykøbing F.

Kommunen videresender herefter anmodningen til Miljø- og Fødevareklagenævnet, som træffer afgørelse om, hvorvidt din anmodning kan imødekommes.

Husk at søge i meget god tid, så ansøgningen kan nå at blive behandlet inden klagefristen udløber.

Klagegebyr

Når du klager skal du betale et klagegebyr, før at klagen betragtes som korrekt indgivet. Gebyret er på 900 kr. for privatpersoner og 1.800 kr. for virksomheder, organisationer og offentlige myndigheder. Du betaler gebyret med betalingskort i Klageportalen i forbindelse med oprettelse af klagen. Du kan finde yderligere vejledning om gebyrordningen på Klageportalen på følgende link: <https://naevneneshus.dk/start-din-klage/miljoe-og-foedevareklagenaevnet>.

Virkning af at der klages

Klage over afgørelsen har ikke opsættende virkning, med mindre klagemyndigheden (Miljø- og Fødevareklagenævnet) bestemmer andet. Dette betyder, at afgørelsen kan udnyttes, og ikke behøver at afvente en afgørelsen i klagenævnet. Udnyttelse af påklaget afgørelse er for ejers egen regning og risiko.

Eventuel domstolsprøvelse

Fristen for et eventuelt søgsmål ved domstolene er 6 måneder efter at afgørelsen er meddelt. Er afgørelsen offentligt bekendtgjort, regnes fristen fra bekendtgørelsen.

**Yderligere information**

Har du spørgsmål eller kommentar til denne afgørelse, er du velkommen til at kontakte mig på tlf. 5473 2006 eller på E-mail mewol@guldborgsund.dk.

|  |  |
| --- | --- |
| Med venlig hilsen |  |
| Annette Bruun Hansen  Miljøtekniker | Mette Wolthers  Teknikumingeniør |

Guldborgsund Kommune er underlagt Persondataforordningen. Vi skal derfor give dig en række oplysninger om vores behandling af personoplysninger og dine rettigheder som registreret. Du kan læse mere herom på [www.guldborgsund.dk/oplysningspligten](https://www.guldborgsund.dk/oplysningspligten). I fysiske breve er indholdet vedlagt.

Kopi af afgørelsen er sendt til:

* *Sundhedsstyrelsen, Embedslægeinstitutionen Sjælland, via E-mail:* [*sjl@sst.dk*](mailto:sjl@sst.dk)
* *Det Økologiske Råd, via E-mail:* [*husdyr@ecocouncil.dk*](mailto:husdyr@ecocouncil.dk)
* *Danmarks Naturfredningsforening, via E-mail:* [*dnguldborgsund-sager@dn.dk*](mailto:dnguldborgsund-sager@dn.dk)
* *Dansk Ornitologisk Forening, via E-mail:* [*natur@dof.dk*](mailto:natur@dof.dk)
* *DOF Storstrøm, via E-mail:* [*guldborgsund@dof.dk*](mailto:guldborgsund@dof.dk) *og* [*kontakt@dofstor.dk*](mailto:kontakt@dofstor.dk)
* *Konsulent Hanne Hoffmann, Gråkjær Landbrug A/S, via E-mail:* [*hachr@graakjaer.dk*](mailto:hachr@graakjaer.dk)

1. Lov om husdyrbrug og anvendelse af gødning mv. jf. lovbek. nr. 520 af 01.05.2019 [↑](#footnote-ref-1)
2. Bek. om godkendelse og tilladelse mv. af husdyrbrug nr. 1261 af 29.11.2019 [↑](#footnote-ref-2)